b'\n_START_ARTICLE_\nDisco in Dream Tour\n_START_PARAGRAPH_\nTurneja Disco in Dream Tour je prva koncertna turneja avstralske pevke Kylie Minogue. V sklopu turneje so promovirali njena prva dva glasbena albuma, Kylie (1988) in Enjoy Yourself (1989), nastopili pa so v Aziji, kasneje pa pod spremenjenim imenom, The Hitman Roadshow, in pokroviteljstvom Coca-Cole \xc5\xa1e v Evropi. Nastope v Evropi so promovirali pod imenom The Coca-Cola Hitman Roadshow, ogla\xc5\xa1evali pa so jih kot zastonj koncerte, ki so jih organizirali \xc2\xbbv zahvalo vsem britanskim obo\xc5\xbeevalcem za vso njihovo podporo\xc2\xab, vendar se razen spremenjenega imena in dejstva, da so bili na koncerte vabljeni le mladoletni obo\xc5\xbeevalci, ti koncerti niso razlikovali od azijskih. Fotografije, uporabljene za promocijske posterje, so v originalu posneli za revijo Weekend leta 1988.'